Not chasing No. 1, because I have a lot more to achieve: PV Sindhu
నెం.1 కావాలనే ఉంది.. కానీ: పీవీ సింధు
బ్యాడ్మింటన్ ర్యాంకింగ్స్‌లో అగ్రస్థానాన్ని దక్కించుకోవాలని తనకూ ఉందని.. కానీ.. దాని కోసం వెంపర్లాడనని భారత స్టార్ షట్లర్ పీవీ సింధు
TNN | Updated:
Nov 9, 2017, 05:42PM IST
బ్యాడ్మింటన్ ర్యాంకింగ్స్&zwnj;లో అగ్రస్థానాన్ని దక్కించుకోవాలని తనకూ ఉందని.. కానీ.. దాని కోసం వెంపర్లాడనని భారత స్టార్ షట్లర్ పీవీ సింధు వెల్లడించింది. బుధవారం ముగిసిన భారత సీనియర్ బ్యాడ్మింటన్ ఛాంపియన్&zwnj;షిప్ ఫైనల్లో సైనా నెహ్వాల్ చేతిలో వరుస సెట్లలో పీవీ సింధు ఓడిపోయిన విషయం తెలిసిందే. గత కొంతకాలంగా మహిళా షట్లర్లతో పాటు పురుష షట్లర్స్&zwnj; కూడా మెరుగ్గా రాణిస్తున్నారని.. టాప్-15లో భారత్ ఆటగాళ్లు ఎక్కువ మంది చోటు దక్కించుకోవడమే దీనికి నిదర్శనమని పీవీ సింధు గుర్తు చేసింది.
&lsquo;ప్రతి ఒక్కరూ నెం.1 ర్యాంక్&zwnj;ని చేజిక్కించుకోవాలని ఉవ్విళ్లూరుతుంటారు. ప్రస్తుతం రెండో ర్యాంక్&zwnj;లో ఉన్న నేను కూడా అగ్రస్థానం కోసం ఆశపడుతున్నాను. కానీ.. నేను ప్రాక్టీస్ చేసేటప్పుడు లేదా మ్యాచ్ ఆడే సమయంలో నెం.1 ర్యాంక్&zwnj; గురించి ఆలోచించను. పెద్ద టోర్నీలు ఆడేటప్పుడు మెరుగైన ప్రదర్శన చేస్తే చాలు.. ర్యాంక్స్&zwnj; వాటికవే మెరుగవుతాయి. అందుకే నేను ఎప్పుడూ నెం.1 ర్యాంక్ కోసం అతిగా ఆలోచించలేదు. ప్రస్తుతానికైతే ఆడే ప్రతి మ్యాచ్ గెలవాలనేదే నా టార్గెట్&rsquo; అని పీవీ సింధు వెల్లడించింది.